[{"text_idx": "#000000", "text": "Vunki Mano! kuuendad loometalgud vo\u0303itis idee: \u201cKonkurentsivo\u0303imeline haridus igale o\u0303pilasele\u201d"}, {"text_idx": "#000001", "text": "24. septembril lo\u0303ppesid kuuendad Vunki Mano loometalgud. Loometalgutest vo\u0303ttis sel aastal osa sadakond eksperti, kogukonnaliiget, ametniku ja mitmeid mentoreid, kes meeskondi idee arendamisel toetasid."}, {"text_idx": "#000002", "text": "Vo\u0303ru maakonna loometalgud on tunnustatud su\u0308ndmus, millest on eelneval viiel aastal kokku osa vo\u0303tnud 55 ideed, 389 osalejat ning loometalgute algatust on rakendatud Vo\u0303ru maakonna eeskujul mitmetes teistes Eesti maakondades. Ta\u0308nase seisuga on loometalgutel vunki mano saanud 64 ideed."}, {"text_idx": "#000003", "text": "Vo\u0303rumaa Arenduskeskuse juhatuse liige Tiit Toots u\u0308tles: \u201cVo\u0303ru maakond oli Eestis esimene, kes koosto\u0308o\u0308s kogukondade, omavalitsuste ja ettevo\u0303tjatega la\u0308bi loometalgute u\u0308hiskondlikke probleeme lahendab ja seela\u0308bi maakonna arengule vunki mano annab\u201d."}, {"text_idx": "#000004", "text": "Z\u030cu\u0308rii vo\u0303itjatest: \u201cVo\u0303ib juhtuda, et me oleme siin ko\u0303ik ajaloolise hetke tunnistamiseks\u201d"}, {"text_idx": "#000005", "text": "Loometalgute lo\u0303pus esitlesid meeskonnad ideedest arendatud lahendusi ning z\u030cu\u0308rii tunnustas parimaid meeskondi ja nende tehtud to\u0308o\u0308d. Va\u0308lja jagatud auhinnafondi va\u0308a\u0308rtus oli u\u0308le 5000 euro."}, {"text_idx": "#000006", "text": "Loometalgud vo\u0303itis idee \u201cKonkurentsivo\u0303imeline haridus igale o\u0303pilasele\u201d, mille eesma\u0308rk on pakkuda o\u0303pilastele kodukohas haridust, mis annaks neile vo\u0303imaluse liikuda tulevikus valitud suunas. Z\u030cu\u0308rii hinnangul oli meeskond tasemel nii idee raamistamises kui ka osalejate kompetentsilt. Nende so\u0303nul julgeti mo\u0303elda suurelt, keskendudes sealjuures va\u0308ikekoolide tugevustele ja va\u0308a\u0308rtusruumi u\u0308mberkujundamisele. Vo\u0303itjameeskond pa\u0308lvis auhinnana meeskonna o\u0303ppereisi 2000 euro va\u0308a\u0308rtuses parimate praktikatega tutvumiseks."}, {"text_idx": "#000008", "text": "Eriliselt paistis silma ka idee pealkirjaga \u201cRo\u0303uge Akuraator\u201d, mis pa\u0308lvis kaks auhinda \u2013 500 euro va\u0308a\u0308rtuses EUROPREEMIA ja vo\u0303imaluse osaleda meeskonnaga baltikumi suurimal ja\u0308tkusuutliku ettevo\u0303tluse festivalil Impact Day 2022. Tegemist oli ideega, mis on inspireeritud olukorrast, kus omavalitsuste ametnikud saavad tihti po\u0308o\u0308rdumisi, mis ei ole nende to\u0308o\u0308u\u0308lesannetega seotud. Lahendusena pakuti va\u0308lja su\u0308steemne la\u0308henemine, et kogukonna info ja tagasiside jo\u0303uaks o\u0303igetesse kanalitesse ja o\u0303igete inimesteni. Protsessi tulemusel muutub ametnike to\u0308o\u0308 efektiivsemaks ning probleemidega saab teenusdisainis pa\u0308riselt arvestada."}, {"text_idx": "#000010", "text": "Loometalgud ehk kogukonna ha\u0308katon on koosloomise vorm, mille tulemusena tekib u\u0308hine vaade kohaliku omavalitsuse ja kogukonna probleemidele ning nende innovatiivsetele lahendustele."}, {"text_idx": "#000011", "text": "Uuendusena olid sel aastal osalemas omavalitsused teemadega, mis edendaks mo\u0303nd omavalitsuse jaoks olulist teemat, protsessi, mis ta\u0308na vajab just selles omavalitsuses kodanike ja teiste osapooltega avatud ning sisukat arutelu."}, {"text_idx": "#000014", "text": "Igas meeskonnas panustasid inimesed erinevatest valdkondadest ja sektoritest, mis on heaks eelduseks ideede realiseerimiseks. Loometalgute mentorite juhendaja Mai Timmi: \u201cMaailm meie u\u0308mber on ta\u0308is nurjatuid probleeme, mida ei saaks ega tohiks panna ainult u\u0308he osapoole o\u0303lgadele, me peame ko\u0303ik selle lahendamisesse panustama.\u201d"}, {"text_idx": "#000015", "text": "Loometalgutel va\u0308lja to\u0308o\u0308tatud ideed on praeguseks leidnud palju positiivset vastukaja ja tagasisidet sotsiaalmeedias. Loometalgutel vo\u0303iduidee meeskonnas osalenud Liina Kersna avaldas sotsiaalmeedia vahendusel lootust, et piirkondlikule haridusuuendusele anti tema meeskonnas vunki mano ning lisas ka konkreetsete tegevuste loetelu, millega juba ta\u0308nasel pa\u0308eval alustada saab."}, {"text_idx": "#000017", "text": "\u2013 meeskonna osalemine baltikumi suurimal ja\u0308tkusuutliku ettevo\u0303tluse festivalil Impact Day 2022"}, {"text_idx": "#000020", "text": "Loometalgute meeskond ta\u0308nab ko\u0303iki kaasaaitajaid, mentoreid ja eelko\u0303ige osalejaid!"}]